โบรกฯเชื่อ SET พรุ่งนี้ยังขึ้นได้อีก แนวต้าน 1,338-1,341 จุด
บล.โนมูระ พัฒนสิน มองแนวโน้มการลงทุนในวันพรุ่งนี้ (26 ก.พ.) ตลาดยังมีโอกาสที่จะปรับตัวขึ้นไปได้อยู่ โดยมีแนวต้านที่ 1,338-1,341 จุด ส่วนแนวรับ 1,329-1,325 จุด
25 ก.พ. 2559

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึงตลาดหุ้นไทยวันนี้ (25 ก.พ.) ดัชนีฯแกว่ง Sideways ถึง Sideways up ซึ่งเป็นภาพของการพักฐาน
ทั้งนี้ เชื่อว่า Fund Flow ยังไหลเข้ามาในเอเชีย โดยตลาดเกิดใหม่จะมีความน่าสนใจกว่าตลาดที่พัฒนาแล้ว เนื่องจากตลาดที่พัฒนามีสัญญาณของเศรษฐกิจที่ชะลอตัว บ่งชี้ถึงเศรษฐกิจที่ยังไม่แข็งแรงพอ ตลาดหุ้นไทยก็น่าจะได้รับประโยชน์จากเงินที่ไหลเข้ามาในเอเชีย ขณะที่ค่าเงินบาทก็แข็งค่าเล็กน้อย ขณะที่ตลาดหุ้นอื่นในภูมิภาคเอเชียวันนี้ดัชนีฯแกว่งตัวในแดนบวกสลับแดนลบ ยกเว้นตลาดหุ้นจีนที่ปรับตัวลงแรงถึง 6%
ส่วนแนวโน้มการลงทุนในวันพรุ่งนี้ (26 ก.พ.) ตลาดยังมีโอกาสที่จะปรับตัวขึ้นไปได้อยู่ โดยมีแนวต้านที่ 1,338-1,341 จุด ส่วนแนวรับ 1,329-1,325 จุด
 
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ADVANC ปิดที่ 172.00 บาท ไม่เปลี่ยนแปลง
SCB ปิดที่ 138.00 บาท ลดลง 3.00 บาท 
AOT ปิดที่ 395.00 บาท ลดลง 15.00 บาท
PTTEP ปิดที่  67.50 บาท เพิ่มขึ้น 1.00 บาท         
KBANK ปิดที่ 171.50 บาท ลดลง 1.50 บาท
 
ที่มา: สำนักข่าวอินโฟเควสท์